
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 870 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης των πληγέντων από 
την πλημμύρα της 28ης Μαρτίου 2015 στην νήσο 
Λέρο του Δήμου Λερού της Περιφέρειας Νοτίου 
Αιγαίου. 

2 Εφαρμογή κυκλοφοριακών ρυθμίσεων εργοταξια- 
κής σήμανσης του έργου «Κατασκευή βάσεων και 
τοποθέτηση καμπινών και δικτύων οπτικών ινών 
στις περιοχές Μάκρης - Χιλής Δήμου Αλεξανδρού¬ 
πολης Ν. Έβρου», σύμφωνα με την υπ' αριθμ. 689/ 
2017 απόφαση του Δημοτικού Συμβουλίου Αλε¬ 
ξανδρούπολης. 

3 Κανονισμός Διδακτορικών Σπουδών του Τμήμα¬ 
τος Γεωπονίας Ιχθυολογίας και Υδάτινου Περιβάλ¬ 
λοντος της Σχολής Γεωπονικών Επιστημών του 
Πανεπιστημίου Θεσσαλίας. 


ΑΠΟΦΑΣΕΙΣ 

Αριθμ. ΓΔΟΠ 0000477 ΕΞ 2018 (1) 

Καθορισμός αποζημίωσης των πληγέντων από 
την πλημμύρα της 28ης Μαρτίου 2015 στην νήσο 
Λέρο του Δήμου Λέρου της Περιφέρειας Νοτί¬ 
ου Αιγαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΥΠΟΔΟΜΩΝ 
ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 36 και ιδίωςτηςπαρ. 2 του 
ν. 2459/97 (Α' 17) «Κατάργηση φορολογικών απαλλαγών 
και άλλες διατάξεις». 

2. Τις διατάξεις του άρθρου 10 του ν. 2576/1998 
(Α' 25) «Βελτίωση των διαδικασιών για την ανάθεση της 
κατασκευής των δημοσίων έργων και άλλες διατάξεις», 
όπως τροποποιήθηκε με τις διατάξεις του άρθρου 84 
του ν. 4313/14 (Α' 261) «Ρυθμίσεις θεμάτων Μεταφο¬ 


ρών, Τηλεπικοινωνιών και Δημοσίων Έργων και άλλες 
διατάξεις» και ισχύει. 

3. Τις διατάξεις των άρθρων 20,23,77,78,79 και 80 του 
ν. 4270/2014 (Α' 143) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ)-δημόσιο λογιστικό και άλλες διατάξεις», όπως τρο¬ 
ποποιήθηκε με το ν. 4337/2015 (Α' 129) και ισχύει. 

4. Τις διατάξεις των άρθρων 41 παρ. 1 και 5, 47 παρ. 
3, και 90 του άρθρου πρώτου του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

5. α) Τις διατάξεις των άρθρων 2, 3 και 5 του π.δ. 70/ 
2015 (Α' 114) «Ανασύσταση και μετονομασία Υπουργεί¬ 
ων, μεταφορά της Γενικής Γραμματείας Βιομηχανίας». 

β) Τις διατάξεις των άρθρων 2 και 4 του π.δ. 123/2016 
(Α' 208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 
σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων». 

γ) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τις διατάξεις του άρθρου 8 του π.δ. 113/2010 
(Α' 194) «Ανάληψη υποχρεώσεων από τους Διατάκτες». 

6. Τηνυπ'αριθμ.Υ197/16-11 -2016(3722/Β'/17-11 -2016) 
απόφαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομίας και Ανάπτυξης, 
Αλέξανδρο Χαρίτση», όπως τροποποιήθηκε με την υπ' 
αριθμ. Υ226/27-12-2016 (4233/Β728-12-2016) απόφαση 
του Πρωθυπουργού. 

7. Το π.δ. 142/2017 (Α' 181) «Οργανισμός του Υπουρ¬ 
γείου Οικονομικών». 

8. Το π.δ. 147/2017 (Α' 192) «Οργανισμόςτου Υπουρ¬ 
γείο Οικονομίας και Ανάπτυξης». 

9. Το π.δ. 123/2017 (Α' 151) «Οργανισμός του Υπουρ¬ 
γείου Υποδομών και Μεταφορών». 

10. Τις διατάξεις του άρθρου 17, παρ. 2, του ν. 4038/ 
2012 (Α' 14) «Επείγουσες ρυθμίσεις που αφορούν την 
εφαρμογή του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

11. Την υπ' αριθμ. 20725/Β.979/10-05-2011 (1207/Β7 
14-06-2011) απόφαση του Υπουργού Οικονομικών 
«Καθορισμός διαδικασιών για την εφαρμογή των δια¬ 
τάξεων του άρθρου 36 του ν. 2459/1997», όπως τρο¬ 
ποποιήθηκε με την υπ' αριθμ. Γ.Δ.Ο.Π. 0000811ΕΞ2017/ 
24-05-2017 (1927/Β72-6-2017) απόφαση του Υπουργού 
Οικονομικών. 

12. Την υπ' αριθμ. 854/4-12-2014 απόφαση του Υφυ¬ 
πουργού Ανάπτυξης και Ανταγωνιστικότητας «Ορισμός 
αρμοδιοτήτων της Γενικής Γραμματείας Βιομηχανίας για 
την υλοποίηση της Τεχνικής Υποστήριξης Εφαρμογής 
και του άρθρου 36 του ν. 2459/1997». 

13. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (επίσημη 
εφημερίδα της Ευρωπαϊκής Ένωσης 0326/26-10-2012) 
σύμφωνα με την οποία «Συμβιβάζονται με την εσωτε¬ 
ρική αγορά οι ενισχύσεις για την επανόρθωση ζημιών 
που προκαλούνται από θεομηνίες ή άλλα έκτακτα 
γεγονότα». 

β)Τον Κανονισμό της ΕΕ αριθμ. 651/2014 της Επιτρο¬ 
πής της 17ης Ιουνίου 2014 για την κήρυξη ορισμένων 
κατηγοριών ενισχύσεων ως συμβατών με την εσωτερι¬ 
κή αγορά, κατ' εφαρμογή των άρθρων 107 και 108 της 
Συνθήκης( και ιδίως το άρθρο 50). 

γ) Τον ορισμό της «Επιχείρησης» σύμφωνα με το 
άρθρο 1 του Παραρτήματος I του Κανονισμού 651/ 
2014. 

14. Την αριθμ. οικ. 3648/387/30-3-2012 (985/Β7 
30-03-2012) απόφαση του Αναπληρωτή Υπουργού Ανά¬ 
πτυξης, Ανταγωνιστικότητας και Ναυτιλίας «Εκχώρηση 
αρμοδιοτήτων για το έργο «Επιχορήγηση επιχειρήσεων 
που έχουν πληγεί από πλημμύρες και λοιπές θεομηνί¬ 
ες εκτός σεισμών» άρθρο 36 του ν. 2459 (ΦΕΚ 17/Α/ 
18-2-1997)». 

15. Την υπ' αριθμ. ΔΑΕΦΚ/2799/2015/Α325/2-2-2016 
(548/Β72-3-2016) κοινή υπουργική απόφαση των 
Υπουργών Εσωτερικών και Διοικητικής Ανασυγκρότη¬ 
σης - Οικονομίας, Ανάπτυξης και Τουρισμού -Οικονομι- 
κών-Υποδομών, Μεταφορών και Δικτύων, με την οποία 
οριοθετούνται περιοχές του Δήμου Λέρου της Περιφε¬ 
ρειακής Ενότητας Καλύμνου της Περιφέρειας Νοτίου 
Αιγαίου, που επλήγησαν από την πλημμύρα της 28ης 
Μαρτίου 2015. 

16. Την υπ' αριθμ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

17. Το υπ' αριθμ.πρωτ. 9481/21-11-2017 έγγραφο της 
Περιφέρειας Νοτίου Αιγαίου. 

18. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
Δήμου Λέρου της Περιφερειακής Ενότητας Καλύμνου 
της Περιφέρειας Νοτίου Αιγαίου, που επλήγησαν από 
την πλημμύρα της 28ης Μαρτίου 2015. 


19. Το γεγονός ότι, από τις διατάξεις της παρούσας, 
προκαλείται δαπάνη ύψους 13.250 ευρώ περίπου, σε 
βάρος του Προϋπολογισμού Δημοσίων Επενδύσεων του 
Υπουργείου Οικονομίας και Ανάπτυξης (ΣΑΕ 027/0-ΚΩΔ. 
ΕΡΓΟΥ ΠΔΕ 2012ΣΕ02700000-Τομέας Βιομηχανίας-Βιο- 
τεχνίας). Η εν λόγω δαπάνη εμπίπτει στις διατάξεις του 
Κανονισμού της ΕΕ αριθμ. 651/2014 της Επιτροπής της 
17ης Ιουνίου 2014, αποφασίζουμε: 

Άρθρο μόνο 

1. Παρέχεται επιχορήγηση για την αντιμετώπιση των 
ζημιών που προκλήθηκαν από την πλημμύρα της 28ης 
Μαρτίου 2015, στη νήσο Λέρο του Δήμου Λέρου, οι 
οποίες έχουν οριοθετηθεί με την υπ' αριθμ. ΔΑΕΦΚ/ 
2799/2015/Α325/2-2-2016 (548/Β72-3-2016) κοινή 
υπουργική απόφαση των Υπουργών Εσωτερικών και 
Διοικητικής Ανασυγκρότησης - Οικονομίας, Ανάπτυξης 
και Τουρισμού - Οικονομικών-Υποδομών, Μεταφορών 
και Δικτύων, σύμφωνα με τις διατάξεις του άρθρου 36 
του ν. 2459/1997 και της παρ. 3 του α. 1 του Κανονισμού 
651/2014. 

2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
την πλημμύρα. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από 
την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας. Οι χρηματικές ενι¬ 
σχύσεις χορηγούνται βάσει του Κανονισμού 651/2014, 
εφόσον πληρούνται όλες οι προβλεπόμενες προϋπο¬ 
θέσεις. 

4. Η επιχορήγηση πρέπει να χορηγείται εντός τεσσά¬ 
ρων (4) ετών από την εκδήλωση του γεγονότος σύμφωνα 
με το άρθρο 50 παρ. 3 του Κανονισμού 651/2014. 

5. Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 του Κανονισμού 651/2014, η αρμόδια 
Υπηρεσία δημοσιεύει τις πληροφορίες που αναφέρονται 
στο Παράρτημα III του εν λόγω Κανονισμού, σε εμπε¬ 
ριστατωμένο δικτυακό τόπο της Ευρωπαϊκής Επιτρο¬ 
πής για τις κρατικές ενισχύσεις, για λόγους διαφάνειας, 
το αργότερο εντός έξι (6) μηνών από την ημερομηνία 
έγκρισης χορήγησης της Σ.Σ., όπως προβλέπεται στην 
υποπαρ. Β11 του ν. 4152/2013. 

6. Η επιχορήγηση καταβάλλεται στους δικαιούχους 
από την Γενική Διεύθυνση Οικονομικών Υπηρεσιών του 
Υπουργείου Οικονομίας και Ανάπτυξης, μετά από προ¬ 
σκόμιση των κάτωθι εγγράφων στην Διεύθυνση Βιομη¬ 
χανικής Πολιτικής της Γενικής Γραμματείας Βιομηχανίας 
του Υπουργείου Οικονομίας και Ανάπτυξης: 

α) Βεβαίωση της αρμόδιας Περιφέρειας στην οποία 
αναγράφεται η επωνυμία, το ΑΦΜ της επιχείρησης, η 

ζημία που υπέστη αναλυτικά ανά κατηγορία και συνολι¬ 
κά, καθώς και αναφορά περί εγκατάστασης και άσκησης 
νόμιμης δραστηριότητας της επιχείρησης εντός της ζώ¬ 
νης οριοθέτησης, δηλ. Δήμο και Δημοτικό Διαμέρισμα. 

β) Πρακτικό εκτίμησης ζημιών, υπογεγραμμένο από 
την αρμόδια Επιτροπή καταγραφής και εκτίμησης ζη¬ 
μιών. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο 10 του ν. 2576/1998, όπως τροποποιήθηκε με 
το άρθρο 84 του ν. 4313/2014 και ισχύει, ούτε εκκρεμεί 
σε αυτήν σχετική αίτηση. 

δ) Υπεύθυνη Δήλωση ότι ο δικαιούχος δεν αποζημι¬ 
ώνεται από άλλον φορέα για τις ζημιές της παρ. 2 του 
παρόντος άρθρου. Ζημιές οι οποίες καλύπτονται από 
ασφαλιστήριο συμβόλαιο, αποζημιώνονται μόνο κατά 
το μέρος που υπερβαίνουν το ποσό που εισπράχθηκε 
από την ασφαλιστική εταιρεία, το άθροισμα των οποίων 
(ασφαλιστηρίου συμβολαίου και επιχορήγησης), δεν θα 
πρέπει να υπερβαίνει το 100% της εκτιμηθείσας ζημίας. 

ε) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή άλλως Υπεύθυνη 
Δήλωση του δικαιούχου περί μη ύπαρξης ασφαλιστικού 
συμβολαίου με βεβαιωμένο το γνήσιο της υπογραφής. 

στ) Πιστοποιητικό πρωτοδικείου, των τελευταίων 30 
ημερών, περί μη πτώχευσης, 
ζ) Γενικό Πιστοποιητικό από το Γ.Ε.Μ.Η. 
η) Πιστοποιητικό ισχύουσας εκπροσώπησης της εται¬ 
ρείας από το Γ.Ε.Μ.Η. 

θ) λοιπά δικαιολογητικά εκταμίευσης όπως προ- 
βλέπονται στο άρθρο 3 παρ. 3 περ. θ της υπ' αριθμ. 
20725/Β.979/10-05-2011 Υπουργικής απόφασης, όπως 
ισχύει, και εξειδικεύονται από την Δ/νση Βιομηχανικής 
Πολιτικής της Γενικής Γραμματείας Βιομηχανίας του 
Υπουργείου Οικονομίας και Ανάπτυξης, η οποία τηρεί 
όλα τα ανωτέρω δικαιολογητικά για δέκα έτη από την 
ημερομηνία καταβολής της επιχορήγησης. 

7. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. 262 _ (2) 

Εφαρμογή κυκλοφοριακών ρυθμίσεων εργοτα- 
ξιακής σήμανσης του έργου «Κατασκευή βάσε¬ 
ων και τοποθέτηση καμπινών και δικτύων οπτι¬ 
κών ινών στις περιοχές Μάκρης - Χιλής Δήμου 
Αλεξανδρούπολης Ν. Έβρου», σύμφωνα με την 
υπ' αριθμ. 689/2017 απόφαση του Δημοτικού 
Συμβουλίου Αλεξανδρούπολης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Το ν. 2503/1997 (ΦΕΚ ΑΊ 07/1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
τηνΤοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» και ειδικότερατο 
αρθρ. 186, παράγ. ΣΤ, εδάφιο 18. 

3. Το π.δ. 142/2010 (ΦΕΚ 235/Α727-12-2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης..». 

4. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015 και ΦΕΚ 21 /Α721 -2-2016) «Εκδημοκρα¬ 
τισμός της Διοίκησης-καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών και 
άλλες διατάξεις» περί Συντονιστή της Αποκεντρωμένης 
Διοίκησης. 

5. Την με αριθμ. 14138 (ΦΕΚ 250/τ.Υ.Ο.Δ.Δ./26-5-2017 - 
ΑΔΑ: ΩΩ09465ΧΘ7-ΗΜΞ) απόφαση του Υπουργού Εσω¬ 
τερικών «Διορισμός του Ιωάννη Σάββα του Κωνσταντί¬ 
νου ως συντονιστή της Αποκεντρωμένης Διοίκησης 
Μακεδονίας-Θράκης». 

6. Την με αριθμ. 35748/30-05-2017 (ΦΕΚ 35748/30-5- 
2017) απόφαση του Συντονιστή της Α.Δ.Μ.Θ. «Ανάθε¬ 
ση άσκησης αρμοδιοτήτων σε οργανικές σε οργανικές 
μονάδες της Αποκεντρωμένης Διοίκησης Μακεδονίας- 
Θράκης και παροχή και παροχή εξουσιοδότησης υπο¬ 
γραφής πράξεων και εγγράφων «Με εντολή Συντονιστή» 
στους προϊσταμένους των οργανικών μονάδων της Απο¬ 
κεντρωμένης Διοίκησης Μακεδονίας-Θράκης». 

7. Την υπ' αριθμ. 54218/11-07-2013 απόφαση Γενι¬ 
κού Γραμματέα Αποκεντρωμένης Διοίκησης Μακεδο¬ 
νίας-Θράκης με θέμα «Άσκηση αρμοδιότητας έγκρισης 
αποφάσεων Ο.Τ.Α. α' & β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

8. Το ν. 2696/1999 «Κύρωση του Κώδικα Οδικής Κυ¬ 
κλοφορίας» όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

9. Το υπ' αριθμ. 15109/13-5-2013 έγγραφο Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

10. Την με αριθμ. πρ. ΔΟΥ 220/15-1 -2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ «Μέ- 

Τεύχος Β'870/13.03.2018 


τρα ρύθμισης της κυκλοφορίας για την εκτέλεση έργων 
στο οδικό δίκτυο της χώρας-Εφαρμογή των διατάξεων 
του άρθρου 52του ν. 2696/1999 (Κ.Ο. Κ.)...». 

11. Την Τεχνική Προδιαγραφή Σήμανσης εκτελούμε- 
νων έργων σε οδούς εντός και εκτός κατοικημένων πε¬ 
ριοχών, όπωςεγκρίθηκε με την ΔΙΠΑΔ/οκ/502/1-7-2003 
απόφαση Υφυπουργού ΠΕΧ.ΧΩ.Δ.Ε. και την Αρ. απόφ. 
ΔΜΕΟ/Ο/613/2011 «Έγκριση 1) Οδηγιών Μελετών Οδι¬ 
κών έργων Κατακόρυφης Σήμασνης Αυτοκινητοδρόμων 
(ΟΜΟΕ-ΚΣΑ), 2)Προδιαγραφών και Οδηγιών Σήμανσης 
Εκτελούμενων Έργων (ΟΜΟΕ-ΣΕΕΟ)» (ΦΕΚ 905/β'/ 
20-5-2011) της Γενικής Γραμματείας Δημοσίων Έργων. 

12. Το ν. 3463/2006 (ΦΕΚ 114/Α'8-6-2006) «Κώδικας 
Δήμων και Κοινοτήτων ...». 

13. Το με αριθμ. πρωτ. 673/15-1-2018 έγγραφο της 
Α.Δ.Μ.-Θ./Τμ. Διοικητικού-Οικονομικού Ν. Έβρου περί 
ελέγχου νομιμότητας της αριθμ. 689/2017 απόφασης 
του Δ.Σ. Αλεξ/πολης (απ ΔΙ.ΠΕ.ΧΩ.Σ. 283/11 -01-2018). 

14. Το με αριθμ. πρωτ. 6039/18-01-2018 έγγραφο του 
Τμ/τος ΣΥΕ-ΣΚτης ΔΤΥ με το οποίο μας διαβιβάστηκε 
η 689/2017 απόφαση του Δημοτικού Συμβουλίου Αλε¬ 
ξανδρούπολης σχετικά με την έγκριση κυκλοφοριακών 
ρυθμίσεων εργοταξιακής σήμανσης του έργου «Κατα¬ 
σκευή βάσεων & τοποθέτηση καμπινών και δικτύων 
οπτικών ινών στις περιοχές Μάκρης - Χιλής Δήμου 
Αλεξανδρούπολης Ν. Έβρου», η με αρ. 17 με αρ. πρωτ. 
60369/20-12-2017 απόφαση Προϊσταμένου Τμ/τος 
ΣΥΕ-ΣΚ και μία σειρά της κυκλοφοριακής μελέτης όπως 
εγκρίθηκε και θεωρήθηκε στις 20-12-2017 από τη Δ.Τ.Υ. 
του Δήμου Αλεξανδρούπολης (μελέτη εργοταξιακής 
σήμανσης-τεχνική έκθεση ΣΧΕΔΙΟ 1,2,3,4,5,6,7 και 8 σε 
κλίμακα 1:500 της πολιτικού μηχανικού κα. Δέσποινα Ν. 
Μπελιάτη) (απ ΔΙ.ΠΕ.ΧΩ.Σ. 261/22-01-2018). 

15. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

την εφαρμογή των κυκλοφοριακών ρυθμίσεων εργο- 
ταξιακής σήμανσης του έργου «Κατασκευή βάσεων & 
τοποθέτηση καμπινών και δικτύων οπτικών ινών στις 
περιοχές Μάκρης - Χιλής Δήμου Αλεξανδρούπολης Ν. 
Έβρου», σύμφωνα με την υπ' αριθμ. 689/2017 απόφα¬ 
ση του Δημοτικού Συμβουλίου Αλεξανδρούπολης και 
τη μελέτη εργοταξιακής σήμανσης- έκθεση ΣΧΕΔΙΟ 
1,2,3,4,5,6,7 και 8 σε κλίμακα 1:500 της πολιτικού μη¬ 
χανικού κα. Δέσποινα Ν. Μπελιάτη όπως εγκρίθηκε και 
θεωρήθηκε στις 20-12-2017 από τη Δ.Τ.Υ. του Δήμου 
Αλεξανδρούπολης. 

Συγκεκριμένα, το αντικείμενα εργασιών είναι η εκτέ¬ 
λεση χωματουργικών εργασιών δικτυακών εργασιών 
(συμμετρικά και οπτικά καλώδια) και λοιπών εργασιών 
για την εγκατάσταση οπτικών ινών και οι κυκλοφοριακές 
ρυθμίσεις που απαιτούνται ανά οδό σύμφωνα με τεχνική 
έκθεση (σχετικό 14) είναι: 

1. Ανώνυμη οδός (Μάκρη - Μεσημβρία), διάνοιξη 
τάφρου 14,7μ. μήκος,10εκ.. πλάτος και 45εκ. βάθος με 
στένωση λωρίδας Τ.Σ.3.1.1. και εργοτάξιο σε περιοχή 
συμβολής οδών με αποκλεισμό πρόσβασηςΤ.Σ.3.1.3.ΦΕΚ 
905Β/20-5-2011 (ΣΧΕΔΙΟ 1). 

2. Ανώνυμη οδός (έξοδος από Ε.Ο. Κομοτηνής - Αλεξαν¬ 
δρούπολης), διάνοιξη τάφρου 12,5μ. μήκος,10εκ.. πλάτος 


και 45εκ. βάθος με στένωση λωρίδας σε οδό με μικρή 
κυκλοφορίαΤ.Σ.2.2.2. ΦΕΚ 905Β/20-5-2011 (ΣΧΕΔΙΟ 2). 

3. Ανώνυμη οδός, διάνοιξη τάφρου 12,5 μ. μήκος,10εκ.. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 3). 

4. Ανώνυμη οδός, διάνοιξη τάφρου 19,9μ. μήκος, 10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 4). 

5. Ανώνυμη οδός, διάνοιξη τάφρου 20,1 μ. μήκος, 10εκ. 
πλάτος και 45εκ. βάθος με εργοτάξιο σε περιοχή συμ¬ 
βολής οδών με αποκλεισμό πρόσβασης Τ.Σ.3.1.3. ΦΕΚ 
905Β/20-5-2011 (ΣΧΕΔΙΟ 5). 

6. Οδός Σμύρνης, διάνοιξη τάφρου 34,3μ. μήκος,10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 6). 

7. Οδός Σμύρνης, διάνοιξη τάφρου 31,3μ. μήκος, 10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 6). 

8. Οδός Κανάρη, διάνοιξη τάφρου 3,2μ. μήκος, 10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 7). 

9. Οδός Κανάρη, διάνοιξη τάφρου 17,0μ. μήκος, 10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 7). 

10. Ανώνυμη οδός, διάνοιξη τάφρου 4,2μ. μήκος, 10εκ. 
πλάτος και 45εκ. βάθος με εναλλάξ κυκλοφορία των δύο 
κατευθύνσεων Τ.Σ.3.1.2. ΦΕΚ 905Β/20-5-2011 (ΣΧΕΔΙΟ 8). 

Η παρούσα απόφαση χορηγείται με τις εξής προϋπο¬ 
θέσεις: 

1. Οι κυκλοφοριακές ρυθμίσεις του θέματος να είναι 
σύμφωνες με τις Τεχνικές Οδηγίες κυκλοφοριακών πα¬ 
ρεμβάσεων στο αστικό περιβάλλον. Οι κυκλοφοριακές 
ρυθμίσεις σήμανσης εκτέλεσης έργων, οι πινακίδες, 
(οι θέσεις τους και τα τεχνικά χαρακτηριστικά τους), 
οι κώνοι, η απόσταση μεταξύ τους, ο φωτισμός, η δι¬ 
αμόρφωση των λωρίδων κλπ θα πραγματοποιούνται 
σύμφωνα με τα αναφερόμενα στις Οδηγίες Μελετών 
Οδικών Έργων και τη Μελέτη εργοταξιακής σήμανσης 
όπως εγκρίθηκε και θεωρήθηκε από τη Δ.Τ.Υ. του Δήμου 
Αλεξανδρούπολης. 

2. Οι αναγκαίες παρεμβάσεις για την υλοποίηση 
των κυκλοφοριακών ρυθμίσεων του θέματος να είναι 
σύμφωνες με τον Κώδικα Οδικής Κυκλοφορίας (ΚΟΚ), 
τις προδιαγραφές του Υπουργείου Υποδομών, Με¬ 
ταφορών και Δικτύων και τις ισχύουσες Ευρωπαϊκές 
προδιαγραφές. 

3. Την ευθύνη για την υλοποίηση των κυκλοφοριακών 
ρυθμίσεων του θέματος έχει ο Δήμος Αλεξανδρούπο¬ 
λης, ο οποίος υποχρεούται καθ' όλη τη διάρκεια τους να 
αξιολογεί την αποτελεσματικότητά του σε σχέση με το 
ευρύτερο δίκτυο κυκλοφορίας της πόλης, παρακολου¬ 
θώντας και συντηρώντας τα σχετικά έργα. 

4. Τα μέτρα που λαμβάνονται με την παρούσα απόφα¬ 
ση να ισχύσουν από την τοποθέτηση των οικείων πινα¬ 
κίδων σήμανσης ή των διαγραμμίσεων στο οδόστρωμα. 

5. Το χρονικό διάστημα της κυκλοφοριακής ρύθμισης 
σήμανσης θα είναι τρεις (3) μήνες μετά τη θεώρηση, από 
την αρμόδια αστυνομική Αρχή της άδειας τομής οδο¬ 
στρώματος δρόμου. 

6. Η απόφαση αυτή δεν υποκαθιστά άλλες απαιτούμε- 
νες άδειες και εγκρίσεις. 

Τα πρωτότυπα σχέδια και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρού¬ 
νται στο Αρχείο της Αποκεντρωμένης Διοίκησης Μα- 
κεδονίας-Θράκης (ΔΙ.ΠΕ.ΧΩ.ΣΧ.) και στο αρχείο της Δ/ 
νσηςΤεχνικών Υπηρεσιών του Δήμου Αλεξανδρούπολης. 

Η παρούσα απόφαση ισχύει από την ημέρα της δημο¬ 
σίευσής της στην Εφημερίδα της Κυβερνήσεως και 
εφαρμόζεται με την τοποθέτησης των οικείων πινακίδων 
σήμανσης και των διαγραμμίσεων. Η απόφαση αυτή θα 
αναρτηθεί στο διαδίκτυο σύμφωνα με τις διατάξεις του 
ν. 3861/2010 (ΦΕΚ 112Α'/13-7-2010). 

Κατά της απόφασης αυτής μπορεί να ασκηθεί προ¬ 
σφυγή ενώπιον του Υπουργού Υποδομών, Μεταφορών 
και Δικτύων, μέσα σε διάστημα τριάντα (30) ημερών από 
τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Φεβρουάριου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 2854/18/ΓΠ (3) 

Κανονισμός Διδακτορικών Σπουδών του Τρήμα¬ 
τος Γεωπονίας Ιχθυολογίας και Υδάτινου Περι¬ 
βάλλοντος της Σχολής Γεωπονικών Επιστημών 
του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Γεωπο¬ 
νίας Ιχθυολογίας και Υδάτινου Περιβάλλοντος στην αρ. 
146/24 -01 -2018 συνεδρίαση της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΓΕΩΠΟΝΙΑΣ ΙΧΘΥΟΛΟΓΙΑΣ ΚΑΙ ΥΔΑΤΙΝΟΥ ΠΕΡΙ¬ 
ΒΑΛΛΟΝΤΟΣ ΤΗΣ ΣΧΟΛΗΣ ΓΕΩΠΟΝΙΚΩΝ ΕΠΙΣΤΗΜΩΝ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Το Τμήμα Γεωπονίας Ιχθυολογίας και Υδάτινου Περι¬ 
βάλλοντος του Πανεπιστημίου Θεσσαλίας οργανώνει 


και λειτουργεί Πρόγραμμα Διδακτορικών Σπουδών 
(ΠΔΣ) το οποίο διέπεται από την ισχύουσα νομοθεσία 
(ν. 4485/2017) και τον εσωτερικό κανονισμό του ΠΘ. Αντι¬ 
κείμενο του παρόντος ΠΔΣ είναι η παροχή εκπαίδευσης 
διδακτορικού επιπέδου στα αντικείμενα που θεραπεύει 
το Τμήμα, έτσι ώστε οι πτυχιούχοι του προγράμματος να 
αποκτήσουν ισχυρό επιστημονικό υπόβαθρο, εμπειρία 
και τεχνογνωσία για την υιοθέτηση βέλτιστων λύσεων 
και εφαρμογών στα αντίστοιχα αντικείμενα. Σκοπός του 
παρόντος ΠΔΣ είναι η εκπαίδευση, μόρφωση και ανά¬ 
δειξη στελεχών στην επιστήμη της Γεωπονίας σε διδα¬ 
κτορικό επίπεδο, με έμφαση στα γνωστικά αντικείμενα 
που διακονεί το Τμήμα. 

Προϋποθέσεις και διαδικασία Επιλογής των υποψη¬ 
φίων διδακτόρων. 

Το διδακτορικό είναι μία πολυετής και πρωτότυπη 
έρευνα πάνω σε ένα συγκεκριμένο γνωστικό αντικείμε¬ 
νο που θα παράξει τεκμηριωμένα αποτελέσματα για την 
επιστήμη και τη γνώση. Προϋπόθεση για την απόκτηση 
Διδακτορικού Διπλώματος (ΔΔ) σε γνωστικά αντικείμε¬ 
να που θεραπεύει το Τμήμα Γεωπονίας Ιχθυολογίας και 
Υδάτινου Περιβάλλοντος, είναι η κατοχή: 

α) Πτυχίου ΠανεπιστημιακώνΤμημάτωντης ημεδαπής 
ή αντίστοιχων της αλλοδαπής με ανάλογη αναγνώριση 
από το ΔΟΑΤΑΠ. 

β) Διπλώματος Μεταπτυχιακών Σπουδών (ΔΜΣ) του 
εν λόγω ή αντίστοιχου ΠΜΣ ή ισοδύναμου διπλώματος 
Πανεπιστημίου του εσωτερικού ή εξωτερικού αναγνω¬ 
ρισμένου από το ΔΟΑΤΑΠ, με αντικείμενο συγγενές προς 
αυτό του Τμήματος Γεωπονίας Ιχθυολογίας και Υδάτινου 
Περιβάλλοντος. Πτυχιούχοι ΤΕΙ ή ισότιμων Σχολών μπο¬ 
ρούν να γίνουν δεκτοί ως υποψήφιοι διδάκτορες μόνο 
εφόσον είναι κάτοχοι ΔΜΣ. 

Η γλώσσα συγγραφής της ΔΔ, αποφασίζεται κάθε 
φορά από τη ΣΤ μετά από αιτιολογημένη κοινή αίτηση 
του επιβλέποντος και του υποψήφιου διδάκτορα. Είναι 
δυνατή η έναρξη εκπόνησης ΔΔ και από αλλοδαπούς 
υποψηφίους. 

Αίτηση 

Οι υποψήφιοι που επιθυμούν να πραγματοποιήσουν 
μεταπτυχιακές σπουδές προς απόκτηση ΔΔ υποβάλλουν 
σχετική αίτηση στη ΓραμματείατουΤμήματος,στην οποία 
προσδιορίζουν το θεματικό πεδίο της ΔΔ. Στην αίτηση 
του ο υποψήφιος θα πρέπει να αναφέρει και το όνομα 
του μέλους ΔΕΠ τουΤΓΥΙΠ που δέχεται να είναι Επιβλέπων 
της ΔΔ, ο οποίος θα πρέπει να συνυπογράψει την αίτηση, 
δηλώνοντας με τον τρόπο αυτό τη σύμφωνη γνώμη του. 
Ο Επιβλέπων θα πρέπει να ανήκει στη βαθμίδα του Καθη¬ 
γητή ή Αναπληρωτή Καθηγητή ή Επίκουρου Καθηγητή και 
το γνωστικό του αντικείμενο να ανήκει στο ίδιο γνωστικό 
πεδίο της ΔΔ. Ο υποψήφιος είναι εκείνος που επιλέγει τον 
Επιβλέποντα της ΔΔ του, με βάση το γνωστικό της πεδίο 
που περιγράφεται στην αίτηση. Κάθε υποψήφιος για εκ¬ 
πόνηση ΔΔ υποβάλλει στη Γραμματεία του Τμήματος, μαζί 
με την αίτηση του τα παρακάτω: 

• Πιστοποιητικό αναλυτικής βαθμολογίας των μαθη¬ 
μάτων των βασικών του σπουδών 

(επικυρωμένο αντίγραφο) 

• Επικυρωμένο αντίγραφο του πτυχίου του 

• Επικυρωμένο αντίγραφο του ΔΜΣ, καθώς και βεβαί¬ 
ωση αναλυτικής βαθμολογίας των μεταπτυχιακών μαθη¬ 
μάτων του ΠΜΣ (επικυρωμένο αντίγραφο) της ημεδαπής 
ή της αλλοδαπής που έχει παρακολουθήσει επιτυχώς 

• Αναλυτικό βιογραφικό σημείωμα 

• Προσχέδιο διδακτορικής διατριβής υπογεγραμμένο 
από τον υποψήφιο και τον επιβλέποντα 

• Δύο συστατικές επιστολές 

• Οποιοδήποτε άλλο στοιχείο δύναται να ενισχύσει την 
υποψηφιότητα του (πτυχία ξένων γλωσσών, ερευνητικές 
δημοσιεύσεις, κ.λπ.) 

Διαδικασία Επιλογής 

Οι αιτήσεις των υποψηφίων διδακτόρων διαβιβάζο¬ 
νται από τη Γραμματεία του Τμήματος στη Συνέλευση 
του Τμήματος (ΣΤ), μαζί με την εισήγηση - αποδοχή του 
προτεινόμενου Επιβλέποντα Καθηγητή και τον ορισμό 
του θεματικού πεδίου της ΔΔ. Στη συνέχεια η ΣΤ εξε¬ 
τάζει αν ο υποψήφιος πληροί τις προϋποθέσεις για την 
εκπόνηση ΔΔ. Κάθε μέλος ΔΕΠ μπορεί να επιβλέπει ταυ¬ 
τόχρονα μέχρι πέντε (5) το μέγιστο υποψήφιους διδά¬ 
κτορες, ως κύριος επιβλέπων. Στην περίπτωση που η ΣΤ 
αποφασίσει να κάνει δεκτή την αίτηση του υποψηφίου 
και έπειτα από σχετική εισήγηση του Επιβλέποντα Καθη¬ 
γητή και μετά από κοινή πρόταση του Επιβλέποντος και 
του Υποψήφιου Διδάκτορα, ορίζει ενυπογράφως στην 
επόμενη ΣΤΤριμελή Συμβουλευτική Επιτροπή (ΤΣΕ) για 
την επίβλεψη και καθοδήγηση του, στην οποία μετέ¬ 
χουν ο Επιβλέπων και άλλα δύο (2) μέλη ΔΕΠ α' βαθ¬ 
μίδας, αναπληρωτή και επίκουρου από το οικείο ΑΕΙ ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13 Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα μέλος ΔΕΠ από τις 
τρεις πρώτες βαθμίδες του οικείου Τμήματος. Η ΤΣΕ, σε 
συνεργασία με τον υποψήφιο διδάκτορα, καθορίζει στην 
ίδια ή και σε επόμενη ΣΤ τον τίτλο της ΔΔ και σε κάθε 
περίπτωση όχι προς το τέλος εκπόνησης της. 

Διάρκεια του Προγράμματος - Παρακολούθηση - Εξε¬ 
τάσεις 

Η χρονική διάρκεια, για την απόκτηση του ΔΔ, δε μπο¬ 
ρεί να είναι μικρότερη από τρία (3) πλήρη ημερολογιακά 
έτη και μεγαλύτερη από έξι (6) πλήρη ημερολογιακά έτη, 
από την ημερομηνία ορισμού της ΤΣΕ του υποψηφίου 
διδάκτορα από τη ΣΤ. Οι διδακτορικές σπουδές προσφέ- 
ρονται δωρεάν. Οι υποψήφιοι διδάκτορες έχουν μέχρι 
πέντε (5) πλήρη ακαδημαϊκά έτη από την πρώτη εγγρα¬ 
φή τους, όλα τα δικαιώματα και τις παροχές που προ- 
βλέπονται και για τους φοιτητές του δεύτερου κύκλου 
σπουδών. Μέχρι και πέντε (5) έτη μετά την ολοκλήρωση 
της διδακτορικής τους διατριβής, διατηρούν δικαιώμα¬ 
τα πρόσβασης, δανεισμού και χρήσης των ηλεκτρονι¬ 
κών υπηρεσιών των πανεπιστημιακών βιβλιοθηκών. 


Σε εξαιρετικές περιπτώσεις και ύστερα από αιτιολογη¬ 
μένη γραπτή εισήγηση της ΤΣΕ προς τη Συντονιστική 
Επιτροπή (ΣΕ), καθώς και απόφαση της ΣΤ, ο μέγιστος 
χρόνος μπορεί να παραταθεί το πολύ μέχρι ένα χρόνο, 
ή να δοθεί δυνατότητα αναστολής της φοίτησης για όσο 
χρόνο διαρκεί ο λόγος της παράτασης και ο οποίος δεν 
προσμετράται στο χρόνο φοίτησης. 

Κάτοχοι ΔΜΣ του ΠΜΣ του Τμήματος ή ισοδύναμου και 
αντίστοιχου μεταπτυχιακού διπλώματος Πανεπιστημίου 
του εσωτερικού ή εξωτερικού αναγνωρισμένου από το 
ΔΟΑΤΑΠ, υποχρεούνται να παρακολουθήσουν επιτυχώς 
τουλάχιστον τρία (3) μαθήματα διδακτορικού επιπέδου 
(σεμινάρια-ΒΐθΙίθΓ), τα οποία εγκρίνονται από τη ΣΤ, 
έπειτα από πρόταση της ΤΣΕ και τα οποία δεν πρέπει 
να ανήκουν στο γνωστικό αντικείμενο του Επιβλέποντα 
Καθηγητή. Επίσης, στην περίπτωση που η ΤΣΕ το κρίνει 
απαραίτητο, η ΣΤ δύναται να εγκρίνει την παρακολού¬ 
θηση επιπλέον τέτοιων μαθημάτων από τον υποψήφιο, 
έπειτα από πρόταση της, τα οποία δύνανται να ανήκουν 
και στο γνωστικό αντικείμενο του επιβλέποντα της ΔΔ. 

Η παρακολούθηση των μαθημάτων μπορεί να γίνει και 
με τη μορφή ατομικής μελέτης (ΐυΐοπηρλΤα μαθήματα 
αυτά δε θα πρέπει να συντονίζονται από τον Επιβλέπο- 
ντα της Διδακτορικής Διατριβής, ενώ στην περίπτωση 
που πραγματοποιηθούν υπό τη μορφή ατομικής μελέτης 
(ΐυΐοπης), δε δύναται να γίνεται επίβλεψη των αντίστοι¬ 
χων εργασιών από τον Επιβλέποντα του εκάστοτε υπο¬ 
ψηφίου διδάκτορα. Επιπλέον, στην περίπτωση ατομικής 
μελέτης ο υποψήφιος διδάκτορας υποχρεούται να πα¬ 
ρουσιάσει την εργασία αυτή ενώπιον της ΤΣΕ του, ενώ 
παράλληλα ο επιβλέπων της μελέτης αυτής (διδάσκων) 
οφείλει να τη αξιολογήσει επιτυχώς ή ανεπιτυχώς. Σχε¬ 
τική βεβαίωση παρέχεται στον υποψήφιο. 

Εκπόνηση της διδακτορικής διατριβής 

Το ερευνητικό μέροςτης ΔΔ μπορεί να εκπονείται στα 
Εργαστήρια του ΤΠΥΠ ή και σε άλλα Εργαστήρια Τριτο¬ 
βάθμιων Εκπαιδευτικών ή και Ερευνητικών Ιδρυμάτων 
του εσωτερικού ή του εξωτερικού με ανάλογη άδεια. 
Όμως, είναι απαραίτητο οι υποψήφιοι διδάκτορες να 
εκπονούν μέρος της ΔΔ διάρκειας τουλάχιστον ενός (1) 
έτους στις εγκαταστάσεις του ΤΠΥΠ, κατά τη διάρκεια 
της τριετούς φοίτησης. Την ευθύνη της παρουσίας του 
υποψηφίου στο Τμήμα την έχει ο Επιβλέπων με τη σύμ¬ 
φωνη γνώμη της ΣΤ. 

Η ΤΣΕ σε συνεργασία με τον υποψήφιο διδάκτορα υπο¬ 
βάλλει ετήσια έκθεση προόδου προς τη ΣΤ. Συνολικά, 
πρέπει να κατατεθούν τρεις (3) ετήσιες εκθέσεις προ¬ 
όδου για τα τρία πρώτα έτη εκπόνησης της διατριβής. 
Στην ετήσια αυτή έκθεση πρέπει απαραιτήτως, η ΤΣΕ 
να αναφέρει τη συγκεκριμένη πρόοδο του υποψήφιου 
διδάκτορα για το έτος που πέρασε, την ικανοποιητική 
ή μη πρόοδο της ερευνητικής του εργασίας, καθώς και 
τον προγραμματισμό των εργασιών του επόμενου έτους. 

Η ΔΔ πρέπει να είναι πρωτότυπη ερευνητική εργασία, 
που να αποτελεί συμβολή στην επιστήμη που διακονεί 
τοΤμήμα. Η πρωτοτυπία και η επιστημονική αξίατηςδι- 
ατριβήςτεκμηριώνονται από μία (1) τουλάχιστον δημο¬ 
σίευση του ερευνητικού της μέρους σε έγκριτο διεθνές 
επιστημονικό περιοδικό με δείκτη απήχησης, πριν από 
την ορκωμοσία του υποψήφιου διδάκτορα. 

Εξέταση της διδακτορικής διατριβής 

Ο υποψήφιος, προκειμένου για την εξέταση της δια¬ 
τριβής του, μετά τη ν ολοκλήρωση της συγγραφής της, 
οφείλει να καταθέσει εγγράφως ένα αντίτυπο στον Επι- 
βλέποντα του. Ο Επιβλέπων πρέπει να καθοδηγεί τον 
υποψήφιο στην εργασία του και σε συνεργασία με τη 
ΤΣΕ, οφείλουν να προβούν στη διόρθωση ενός καθα¬ 
ρογραμμένου αντίτυπου της διατριβής μέσα σε δύο (2) 
μήνες από την ημέρα που ο υποψήφιος θα την παραδώ- 
σει ολοκληρωμένη εγγράφως στον Επιβλέποντατου. Για 
την τελική αξιολόγηση και κρίση της διατριβής του υπο¬ 
ψήφιου διδάκτορα, μετά την ολοκλήρωση του συνόλου 
των υποχρεώσεων του υποψηφίου, ορίζεται από τη ΣΤ 
Επταμελής Εξεταστική Επιτροπή, στην οποία μετέχουν 
αυτοδικαίωςτα μέλη τηςΤΣΕ, εκτός από τα αφυπηρετή- 
σαντα μέλη αυτής, τα οποία με απόφαση της Συνέλευσης 
του Τμήματος αντικαθίστανται από ισάριθμα μέλη που 
πληρούν τα κριτήρια του δεύτερου και τρίτου εδαφίου 
της παραγράφου 2 του άρθρου 39, καθώς και τέσσερα 
επιπλέον μέλη που πληρούν τα κριτήρια του δεύτερου 
εδαφίου της παραγράφου 2 του άρθρου 39. Όλα τα μέλη 
της επιτροπής πρέπει να έχουν την ίδια ή συναφή επι¬ 
στημονική ειδικότητα με αυτή στην οποία ο υποψήφιος 
διδάκτορας εκπόνησε τη διατριβή του. 

Ο υποψήφιος υποβάλλει επτά (7) βιβλιοδετημένα 
αντίγραφα της ΔΔ ή ηλεκτρονική μορφή της στον Επι- 
βλέποντα ο οποίος έχει την ευθύνη αποστολής της ΔΔ 
σε όλα τα μέλη της Εξεταστικής Επιτροπής. Η διαδικασία 
της τελικής αξιολόγησης και κρίσης της διατριβής του 
υποψηφίου διδάκτορα δεν πρέπει να υπερβαίνει συνο¬ 
λικά τον ένα μήνα, από την ημερομηνία ορισμού της 
Επταμελούς Εξεταστικής Επιτροπής από τη ΣΤ. 

Ο Πρόεδρος του Τμήματος υποχρεούται να προβεί 
στον ορισμό της Επταμελούς Εξεταστικής Επιτροπής 
σε επόμενη συνεδρίαση της ΣΤ, από την ημερομη¬ 
νία κατά την οποία η ΤΣΕ καταθέτει έγγραφο προς τη 
Γραμματεία, πιστοποιώντας την πληρότητα της δια¬ 
τριβής προς αξιολόγηση και τελική κρίση, καθώς και 
την ολοκλήρωση των υποχρεώσεων του υποψηφίου 
διδάκτορα. Σε περίπτωση που ο υποψήφιος διδάκτο¬ 
ρας δεν εξεταστεί από την Εξεταστική Επιτροπή μέχρι 
και (3) μήνες μετά τη συγκρότηση της, ο ορισμός της 
Εξεταστικής Επιτροπής ακυρώνεται από τον Πρόεδρο 
του Τμήματος και η διαδικασία επαναπροσδιορίζεται 
αποφασίζοντας σχετικά η ΣΤ. Ο υποψήφιος αναπτύσ¬ 
σει τη διατριβή του δημόσια ενώπιον της Εξεταστικής 
Επιτροπής, η οποία στη συνέχεια, κρίνει το πρωτότυπο 
της διατριβής και το αν αποτελεί συμβολή στην επι¬ 
στήμη. Η Επταμελής Εξεταστική Επιτροπή οφείλει να 
τηρεί πρακτικά, στα οποία περιέχονται απαραιτήτως 
και οι γνώμες όλων των μελών της για την πρωτοτυπία 
της κρινόμενης διατριβής και για τη συμβολή της στην 
προαγωγή της επιστήμης. Κατά την αξιολόγηση της 
ΔΔ κρίνεται το κατά πόσο συνίσταται στη συστηματική 
έρευνα ορισμένου ειδικού θέματος που παρουσιά¬ 
ζει επιστημονική ενότητα, αυτοτέλεια και αρτιότητα. 
Ειδική αιτιολόγηση απαιτείται και στις περιπτώσεις 
αρνητικής κρίσης μιας διατριβής. Για την έγκριση της 


διδακτορικής διατριβής απαιτείται η σύμφωνη γνώμη 
πέντε (5) τουλάχιστον από τα μέλη της Επταμελούς 
Εξεταστικής Επιτροπής. 

Η Εξεταστική Επιτροπή, κρίνοντας το πρωτότυπο του 
περιεχομένου της διατριβής και το αν αποτελεί ουσιαστι¬ 
κή συμβολή στην επιστήμη, μετά δε από την εμφάνιση 
του υποψηφίου ενώπιον της, συντάσσει το σχετικό Πρα¬ 
κτικό, το οποίο υποβάλλει στη Γραμματεία του Τμήματος 
και προτείνει στη ΣΤ την απονομή του ΔΔ ή τη συνέχι¬ 
ση της προετοιμασίας του υποψηφίου για μια δεύτερη 
εξέταση ή την απόρριψη του. Η Εξεταστική Επιτροπή 
δεν έχει νόμιμη ιδιότητα να διορθώσει τη ΔΔ, η οποία 
τίθεται υπό την κρίση της, όπως έχει κριθεί ως επαρκής 
από την ΤΣΕ. 

Για το χρονικό διάστημα από το πέρας των σπουδών 
και της επιτυχούς εξέτασης μέχρι την επίσημη διαβε¬ 
βαίωση - αναγόρευση, χορηγείται στο Διδάκτορα, πα¬ 
ράρτημα σπουδών από τη Γραμματεία του Τμήματος 
με το σύνολο των υποχρεώσεων που εκπλήρωσε και με 
βεβαίωση στο τέλος ότι ο επίσημος τίτλος θα χορηγη¬ 
θεί κατά την προσεχή ανακήρυξη. Η προσωρινή αυτή 
βεβαίωση είναι επίσημο έγγραφο και υπογράφεται από 
τον Πρόεδρο του Τμήματος. 

Σε περίπτωση μη έγκρισης της ΔΔ από την Επταμελή 
Εξεταστική Επιτροπή, με απόφαση της ΣΤ και ύστερα 
από αιτιολογημένη γραπτή εισήγηση της Επταμελούς 
Εξεταστικής Επιτροπής, θα μπορεί να χορηγείται στον 
υποψήφιο βεβαίωση ότι εργάστηκε ερευνητικά στο 
αντίστοιχο γνωστικό αντικείμενο και βεβαίωση παρα¬ 
κολούθησης μαθημάτων. 

Προϋποθέσεις - Υποχρεώσεις για την Απόκτηση του ΔΔ 

Για την απόκτηση του Διδακτορικού Διπλώματος και 
την αναγόρευση του υποψηφίου σε Διδάκτορα απαι¬ 
τούνται: 

Η επιτυχής αξιολόγηση στα προβλεπόμενα μαθή¬ 
ματα (σεμινάρια-Βΐθϋθΐ'), σε συνδυασμό με τη ενεργή 
συμμετοχή του υποψηφίου διδάκτορα στο σύνολο των 
εκπαιδευτικών και ερευνητικών δραστηριοτήτων του 
Τμήματος για ένα (1) ακαδημαϊκό έτος. 

Η εκπόνηση, παρουσίαση και επιτυχής κρίση της ΔΔ. 

Το αποδεικτικό (Βεεθρΐθπεθ) μίας (1) τουλάχιστον ερ¬ 
γασίας για δημοσίευση σε έγκριτο διεθνές επιστημονικό 
περιοδικό με δείκτη απήχησης (50). 

Οι υποψήφιοι, στα πλαίσια των εκπαιδευτικών υποχρε¬ 
ώσεων τους, επικουρούν τα μέλη ΔΕΠ στο εκπαιδευτικό 
τους έργο για ένα (1) ακαδημαϊκό έτος τουλάχιστον και 
όχι περισσότερο από δέκα (10) ώρες την εβδομάδα. Ο 
υποψήφιος διδάκτορας υποχρεούται, εφόσον του ζητη¬ 
θεί, να προσφέρει εκπαιδευτικές υπηρεσίες στο Τμήμα. 

Ο Επιβλέπων της ΔΔ σε συνεργασία με τα μέλη της 
Συμβουλευτικής Επιτροπής: 

α) Υποχρεούνται να παρακολουθούν την εξέλιξη του 
υποψηφίου και την πρόοδο της εργασίας του, συνεδρι¬ 
άζοντας συχνά και 

β) δικαιούνται να συμμετέχουν ως συν - συγγραφείς 
σε δημοσιεύσεις που θα προκύψουν από τη διατριβή. 

Ο υποψήφιος διδάκτορας οφείλει: 

α) Να ακολουθεί τις γενικές κατευθύνσεις που του ορί¬ 
ζει η Συμβουλευτική Επιτροπή. 

β) να ενημερώνει συνεχώς και ανελλιπώς τον Επιβλέ- 
ποντα για την πρόοδο της ΔΔ. 

γ) αν επιθυμεί να συμμετέχει σε ερευνητικά προγράμ¬ 
ματα, οφείλει να έχει την έγγραφη έγκριση του Επιβλέ- 
ποντα της διατριβής του. 

Τα πνευματικά δικαιώματα των Διδακτορικών Διατρι¬ 
βών, ή τα πιθανά δικαιώματα ευρεσιτεχνίας, ή εμπορικής 
εκμετάλλευσης των εργασιών ανήκουν στο Πανεπιστή¬ 
μιο Θεσσαλίας. Απαγορεύεται κάθε είδους λογοκλοπή 
στις εργασίες των μαθημάτων, στις δημοσιεύσεις ή στη 
συγγραφή των Διδακτορικών Διατριβών, στην επινόη¬ 
ση ερευνητικών δεδομένων και γενικότερα κάθε είδους 
αντιεπιστημονική συμπεριφορά. 

Η αναγόρευση του υποψηφίου σε Διδάκτορα γίνεται 
από τη ΣΤ. Ο υποψήφιος υποχρεούται να υποβάλει στη 
Γραμματεία του Τμήματος δύο (2) πλήρη διορθωμένα 


αντίγραφα της διατριβής του, μετά την τελική εξέταση 
του από την Επταμελή Εξεταστική Επιτροπή, καθώς και 
υπεύθυνη δήλωση ότι δεν υπέβαλε τη διατριβή για κρίση 
σε άλλο Πανεπιστημιακό Ιδρυμα του εσωτερικού ή του 
εξωτερικού. Η διαβεβαίωση και η επίσημη ανακήρυξη 
των Διδακτόρων γίνεται σύμφωνα με το νόμο. Η καθο¬ 
μολόγηση τελείται από τον Κοσμήτορα της κάθε Σχολής, 
παρουσία των Πρυτανικών Αρχών, του Διευθυντή του 
ΠΜΣ και του Προέδρου του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

